કોઈ પણ સરકારી કે ખાનગી કંપનીઓમાં ઇન્વેસ્ટમેન્ટ બેન્કરોની ભૂમિકા મહત્ત્વની હોય છે. જેમાં સંસ્થાઓના આર્થિક લેણ-દેણ સાથે જોડાયેલા રેકોર્ડનો હિસાબ રાખવો, મોડિફિકેશન, ટેસ્ટિંગ, ડેવલોપમેન્ટ, કંપની કેપિટલ, ફંડ, લોન, સ્ટોક, વગેરે પર કામ કરવાનું હોય છે. આ ઉપરાંત કંપનીના ગ્રાહકને લોન અપાવી અને ઇન્વેસ્ટ કરવાની પ્રક્રિયામાં સહયોગ પણ આપવાનો રહે છે. ઇન્વેસ્ટમેન્ટ બેન્કર પોતાની બેન્કિંગ ટીમ સાથે મળીને કામકાજ કરવાની રણનીતિ બનાવે છે. સાથે જ અન્ય સંબંધિત ટીમો સાથે કેવી રીતે તાલમેલ રાખવો તેનું પણ આયોજન કરે છે. નાણાકીય, લોન, ફંડ વગેરે બાબતો માટે ગ્રાહક સાથે મિટિંગ કરવાનું કામ પણ ઇન્વેસ્ટમેન્ટ બેન્કર કરે છે.